paragraph_text: Podmornice tipa VII su najviše rabljene njemačke podmornice tijekom Drugog svjetskog rata. Dizajn podmornica Tip VII je baziran na ranijim podmornicama još iz Prvog svjetskog rata Tip UB III, razvijen od Nizozemske tvrtke Ingenieurskantoor voor Scheepsbouw den Haag (I.v.S)(Nijemci su je osnovali nakon Prvog svjetskog rata za održavanje i razvijanje podmornica i taktika uporabe zbog ograničenja nametnutih Versajskim mirom) i građen u brodogradilištima diljem svijeta; Finska klasa Vetehinen i Španjolska klasa Tip E-1. Ovi dizajni vode do Tipa VII zajedno s podmornicama Tipa I, koje su bile građene u brodogradilištu AG Weser u Bremenu, Njemačka. Proizvodnja podmornica Tip I prestaje nakon samo dva izgrađena broda, razlozi za odustajanje nisu dovoljno jasni i protežu se od političkih odluka do pogrešaka na dizajnu. Kako bilo taj dizajn je korišten za daljnji razvitak klasa Tip VII i Tip IX. Tip VII su naviše rabljene podmornice u Drugom svjetskom ratu kao i najviše proizvođene podmornice uopće s preko 700 izgrađenih primjeraka. Klasa je imala i nekoliko modifikacija.